กสิกรไทยควักกระเป๋า50ล้านบาทเปิดเว็บช้อปปิ้งออนไลน์
ธนาคารกสิกรไทยทุ่มทุน 50 ล้านบาท จับมือ 80 แบรนด์เปิดตัวเว็บไซต์ออนไลน์ ตอกย้ำภาพลักษณ์ธนาคารดิจิตอล
6 ต.ค. 2553

ธนาคารกสิกรไทยทุ่มทุน 50 ล้านบาท จับมือ 80 แบรนด์เปิดตัวเว็บไซต์ออนไลน์ ตอกย้ำภาพลักษณ์ธนาคารดิจิตอล
นายอาจ วิเชียรเจริญ ผู้ช่วยกรรมการผู้จัดการ ธนาคารกสิกรไทย กล่าวว่า ธนาคารใช้งบลงทุน 50 ล้านบาท จับมือกับแบรนด์ชั้นนำ 80 แบรนด์เพื่อเปิดเว็บไซต์ช้อปปิ้งออนไลน์ www.2010MegaSale.com ซึ่งลูกค้าสามารถใช้ได้ทั้งบัตรเครดิตและเดบิตซื้อสินค้าออนไลน์พร้อมรับส่วนลด 70% โดยโครงการนี้เป็นการต่อยอดการเป็นธนาคารในโลกดิจิตอล   
ปัจจุบัน ธนาคารเป็นผู้นำตลาดด้านบริการทางการเงินผ่านช่องทางอิเล็กทรอนิกส์ ด้วยจำนวนผู้ใช้มากที่สุดกว่า 2 ล้านราย และมียอดธุรกรรมเกินกว่า 5 แสนล้านบาทต่อปี รวมถึงได้รับรางวัลเว็บไซต์ธนาคารที่มีผู้เข้าเยี่ยมชมมากที่สุด 3 ปีซ้อน รวมถึงมีผู้ติดตามบนโลกสังคมออนไลน์บน Facebook กว่า 8.5 หมื่นราย และบน Twitter 1.5 หมื่นราย ซึ่งสูงที่สุดในกลุ่มธนาคาร